

Република Србија

**ОСНОВНО**

**ЈАВНО ТУЖИЛАШТВО**

A.83/25

10.03.2025. године

Велико Градиште

**ОСНОВНО ЈАВНО ТУЖИЛАШТВО У ВЕЛИКОМ ГРАДИШТУ,** на основу члана 38 Закона о јавном тужилаштву („Сл. гласник РС“ бр. 10/2023), чланова 54, 55 и 61 Закона о државним („Службени гласник РС“, бр. 79/2005, 81/2005-исправка, 83/2005 – исправка, 64/2007, 67/2007 – исправка, 116/2008, 104/2009, 99/2014, 94/2017, 95/2018, 157/2020, 142/2022 и 13/2025 – одлука УС), чланова 24 и 26 став 1 Закона о раду („Службени гласник РС“, бр. 24/05, 61/05, 54/09, 32/13, 75/14, 13/17 – одлука УС, 113/17 и 95/18 – аутентично тумачење), члана 9 Уредбе о интерном и јавном конкурсу за попуњавање радних места у државним органима („Сл. гласник РС“, број 2/19 и 67/21), на основу Правилника о саставу конкурсне комисије, начину провера компетенција, критеријумима и мерилима за избор на извршилачка радна места у судовима и јавним тужилаштвима („Сл. гласник РС“, број 30/19), те Правилника о унутрашњем уређењу и систематизацији јавних места у Основном јавном тужилаштву у Великом Градишту А-86/19 од 11.03.2019. године, Правилника о изменама Правилника о унутрашњем уређењу и систематизацији радних места у Основном јавном тужилаштву у Великом Градишту А-105/21 од 26.05.2021. године, Правилника о изменама Правилника о унутрашњем уређењу и систематизацији радних места у Основном јавном тужилаштву у Великом Градишту А-119/2022 од 10.06.2022. године и Правилником о изменама Правилника о унутрашњем уређењу и систематизацији радних места у Основном јавном тужилаштву у Великом Градишту А-174/2022 од 31.10.2022. године и Одлуке јавног тужиоца Основног јавног тужилаштва у Великом Градишту о попуњавању извршилачког радног места у Основном јавном тужилаштву у Великом Градишту спровођењем јавног конкурса број А.83/25 од 10.03.2025. године, оглашава:

**ЈАВНИ КОНКУРС**

**за попуњавање извршилачког радног места у**

**Основном јавном тужилаштву у Великом Градишту**

**I Орган у којем се радна места попуњавају:**

Основно јавно тужилаштво у Великом Градишту, Житни трг бр. 1, Велико Градиште

**II Радно место која се попуњава:**

* **ТУЖИЛАЧКИ ПОМОЋНИК - виши тужилачки сарадник у звању самосталног саветника** – 1 (један) извршилац, на неодређено време.

**Опис послова:**

Помаже главном јавном тужиоцу и јавном тужиоцу у раду, прати судску праксу, израђује тужилачке акте, узима на записник кривичне пријаве, поднеске и изјаве грађана, самостално предузима процесне радње, врши под надзором и по упутствима главног јавног тужиоца, односно јавног тужиоца послове предвиђене законом и другим прописима.

**Услови:**

Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен правосудни испит, најмање две године радног искуства у струци после положеног правосудног испита и потребне компетенције за рад за ово радно место.

**III ФАЗЕ ИЗБОРНОГ ПОСТУПКА**

Изборни поступак се спроводи из више обавезних фаза у којима се проверавају опште функционалне компетенције, посебне функционалне компетенције, понашајне компетенције и фаза у којој се спроводи интервју са Комисијом.

* **Провера општих функционалних компетенција**

Свим кандидатима који учествују у изборном поступку прво се проверавају опште функционалне компетенције и то:

* организација и рад државних органа Републике Србије (провера ће се вршити путем писаног теста),
* дигитална писменост (провера ће се вршити практичним радом на рачунару или увидом у доказ - сертификат о познавању рада на рачунару)
* пословна комуникација (провера ће се вршити писаном симулацијом).

Напомена: У погледу провере опште функционалне компентенције „дигитална писменост“, ако кандитат поседује важећи сертификат, потврду или други одговарајући доказ о познавању рада на рачунару, на траженом нивоу и жели да на основу њега буде ослобођен тестирања компетенције – „дигитална писменост“, неопходно је да уз пријавни образац (уредно и у потпуности попуњен у делу \*Рад на рачунару) достави и тражени доказ у оригиналу или овереној фотокопији. Комисија ће на основу приложеног доказа донети одлуку да ли може или не може да прихвати доказ који је приложен уместо тестовне провере.

* **Провера посебних функционалних компетеција**

Mеђу кандидатима који су испунили мерила за проверу општих функционалних компетенција у изборном поступку, посебне функционалне компетенције се проверавају писменим тестом, а који се спроводи ради провере потребних компетенција за рад на наведеном радном месту у складу са Правилником о унутрашњем уређењу и систематизацији радних места у Основном јавном тужилаштву у Великом Градишту и усменим разговором са кадидатом - решавањем задатка који је типичан за радно место за који је конкурс расписан. Комисија ће сачинити тест од 15 питања и три задатка који се односе на посебне функционалне компетенције најкасније 24 часа пре почетка провере, од којих ће методом случајног одабира изабрати тест и задатак који ће решавати пријављени кандидати.

У оквиру провера посебних функционалних компетенција вршиће се провера:

* посебне функционалне компетенције у области рада јавног тужилаштва - познавање материјалних и процесних прописа релевантних за надлежност јавног тужилаштва, прикупљање и обрада података из различитих извора, укључујући и способност критичког вредновања и анализирања доступних информација, познавање одредаба Законика о кривичном поступку и Кривичног законика;
* посебне функционалне компетенције у области рада управе у јавном тужилаштву - познавање релевантних прописа из делокруга рада јавног тужилаштва - Закона о јавном тужилаштву, Правилника о управи у јавним тужилаштвима и Закона о државним службеницима;
* посебне функционалне компетенције у области поседовања знања и вештина за израду нацрта јавнотужилачких одлука и других аката, управљање преткривичним поступком, вештине израда нацрта правних ставова.
* **Провера понашајних компентенција**

Понашајне компентенције су: управљање информацијама, управљање задацима и остваривање резултата рада, оријентација ка учењу и променама, изградња и одржавање професионалних односа, савесност, посвећеност и интегритет (провера ће се вршити од стране дипломираног психолога, на основу интервјуа базираног на компетенцијама).

* **Интервју са Комисијом и вредновање кандитата**

Процена мотивације за рад на радном месту и прихватање вредности државних органа провераваће се путем интервјуа са Комисијом.

Све наведене компентенције комисија ће проверавати у року од три месеца, рачунајући од дана истека рока подношење пријава на предметни јавни конкурс.

**IV Место рада:** Основно јавно тужилаштво у Великом Градишту, Житни трг бр. 1

**V Трајање радног односа:** Радни однос се заснива на неодређено време.

**VI Општи услови за запослење:**

* да је учесник конкурса држављанин Републике Србије,
* да је пунолетан,
* да има прописану стручну спрему и да испуњава услове одређене законом и Правилником о унутрашњем уређењу и систематизацији радних места,
* да учеснику конкурса раније није престајао радни однос у државном органу због теже повреде дужности из радног односа,
* да учесник конкурса није осуђиван на казну затвора од најмање шест месеци (чл. 45 ст. 1 Закона о државним службеницима)

**VII Образац пријаве на конкурс и докази који се прилажу :**

* Пријава за јавни конкурс подноси се на обрасцу пријаве који је доступан на интернет страници Основног јавног тужилаштва у Великом Градишту [**www.vg.os.jt.rs**](http://www.vg.os.jt.rs)**;**
* Образац пријаве мора бити својеручно потписан;
* Образац пријаве на конкурс садржи: податке о конкурсу, личне податке, адресу становања, телефон, електронску адресу, образовање, стручне и друге испите подносиоца пријаве који су услов за заснивање радног односа, податак о знању рада на рачунару, податак о знању страног језика, додатне едукације, радно исукство, посебне услове, добровољно дату изјаву о припадности националној мањини, посебне изјаве од значаја за учешће у конкурсним поступцима у државним органима;
* Пријава на јавни конкурс се може поднети путем поште или непосредно на адресу: Основно јавно тужилаштво у Великом Градишту, Житни трг број 1, 12220 Велико Градиште;
* Приликом пријема пријаве на јавни конкурс, пријава добија шифру под којом подносилац пријаве учествује на јавном конкурсу. Подносилац пријаве биће обавештен о додељеној шифри у року од три дана од дана пријема пријаве на начин који је у пријави назначио за доставу обавештења.

**VIII Датум и место провера компетенција учесника конкурса у изборном поступку**

Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на јавни конкурс, спровешће се изборни поступак, о чему ће учесници конкурса бити обавештени на контакте (адресе, бројеви телефона, или е-маил адресе) које су навели у пријави.

Провера свих компетенција обавиће се у просторијама Основног јавног тужилаштва у Великом Градишту, Житни трг број 1, 12220 Велико Градиште, Учесници конкурса који су успешно прошли једну фазу изборног поступка, обавештавају се о датуму, месту и времену спровођења наредне фазе поступка на контакте (бројеве телефона или е-маил адресе) које наведу у својим обрасцима пријаве.

**IX Општи, остали докази које прилажу само кандитати који су успешно прошли фазе изборног поступка пре интервјуа са Комисијом :**

* оригинал или оверена фотокопија извода из матичне књиге рођених
* оригинал или оверена фотокопија уверења о држављанству
* уверење да није осуђиван на казну затвора од најмање шест месеци (издаје надлежна Полицијска управа, уверење не сме бити старије од 6 месеци)
* потврда да кандитату није раније престајао радни однос у државном органу због теже повреде дужности из радног односа (или писмена изјава учесника конкурса)
* оверена фотокопија дипломе којом се потврђује стручна спрема за радно место, уверење о положеном правосудном испиту.
* оригинал или оверена фотокопија доказа о радном искуству у струци (потврде, решења и други акти из којих се види на којим пословима и са којом стручном спремом је стечено радно искуство)
* сертификат или други доказ о познавању рада на рачунару (уколико поседује исте)
* Образац 1 – Изјава у којој се кандидат опредељује да ли ће сам доставити податке о чињеницама о којима се води службена евиденција или ће то орган учинити уместо њега.

Напомена: Одредбом чланова 9 и 103 Закона о општем управном поступку („Сл. Гласник РС“, број 18/2016, 95/2018 – аутентично тумачење и 2/2023 – одлука УС) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницима о којима се води службена евиденција када је то неопходно за одлучивање, осим ако странка изричито изјави да ће те податке прибавити сама.

Документа о чињеницама о којима се води службена евиденција су: уверење о држављанству, извод из матичне књиге рођених, уверење да није осуђиван на казну затвора од најмање шест месеци.

Потребно је да кандидат у делу изјаве у обрасцу пријаве заокружи на који начин жели да се прибаве његови подаци из службених евиденција.

**Наведене доказе кандидат може доставити уз пријаву и сам, а у циљу ефикаснијег и бржег спровођења изборног поступка.**

Кандидати који су успешно прошли фазе изборног поступка пре интервјуа са Комисијом позваће се да у року од 5 (пет) радних дана од дана пријема обавештења приложе остале доказе који се прилажу у конкурсном поступку. Кандидати који у остављеном року не приложе остале доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писаним путем се обавештавају да су искључени из даљег изборног поступка. Докази се достављају на адресу наведену у огласу.

Државни службеник који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени основним судовима, судским јединицама, односно општинским управама као поверени послови), док се као доказ могу приложити и фотокопије докумената које су оверене пре 01. марта 2017. године у основним судовима, односно општинским управама.

**X Рок за подношење пријаве на јавни конкурс је**: 8 ( осам ) дана од дана оглашавања јавног конкурса у периодичном издању Националне службе за запошљавање „Послови“.

**XI Адреса на коју се подноси пријава на јавни конкурс:** Основно јавно тужилаштво у Великом Градишту, Житни трг број 1, 12220 Велико Градиште, са назнаком „За јавни конкурс“.

**XII Изборни поступак:** Списак кандидата који испуњавају услове за запослење на радном месту и међу којима се спроводи изборни поступак, објављује се на интернет презентацији овог тужилаштва, према шифрама њихове пријаве.

Кандидате који успешно заврше писмену проверу општих функционалних компетенцијаконкурсна комисија ће обавестити о времену и месту провере посебних функционалних компетеција, а потом и о времену месту провере понашајних компетенција и на крају обавити интервју са кандитатом.

Положен државни стручни испит није услов, нити предност за заснивање радног односа.

**Лице које је задужено за давање обавештења о јавном конкурсу је** Јасмина Живковић, јавни тужилац, контакт телефон 012/661-220.

Напомена:

Сви докази се прилажу на српском језику, односно уколико су на страном језику морају бити преведени на српски језик и оверени од стране овлашћеног тумача.

Неблаговремене, недопуштене, неразумљиве или непотпуне пријаве биће одбачене закључком.

Кандидати који први пут заснивају радни однос у државном органу подлежу пробном раду у трајању од шест месеци.

Обавештавају се учесници јавног конкурса да ће се документација враћати искључиво на писани захтев учесника.

Јавни конкурс спроводи Конкурсна комисија коју је именовао Главни јавни тужилац Основног јавног тужилашта у Великом Градишту.

Овај конкурс се објављује на огласној табли и интернет презентацији Основног јавног тужилаштва у Великом Градишту [**www.vg.os.jt.rs**](http://www.vg.os.jt.rs)**,** на интернет презентацији Службе за управљање кадровима [wwwHYPERLINK "http://www.suk.gov.rs/".HYPERLINK "http://www.suk.gov.rs/"sukHYPERLINK "http://www.suk.gov.rs/".HYPERLINK "http://www.suk.gov.rs/"govHYPERLINK "http://www.suk.gov.rs/".HYPERLINK "http://www.suk.gov.rs/"rs](http://www.suk.gov.rs/), на порталу е – управе, на огласној табли, интернет презентацији и периодичном издању огласа Националне службе за запошљавање „Послови“.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискритминације и на особе женског пола.

Информације о материјалима за припрему кандидата за проверу општих и посебних функционалних компетенција могу се наћи на сајту Основног јавног тужилаштва у Великом Градишту [**www.vg.os.jt.rs**](http://www.vg.os.jt.rs).

Главни јавни тужилац

Саша Милојковић